# Fundació Knight

La Fundació Knight o Fundació John S. i James L. Knight és una organització estatunidenca privada i sense ànim de lucre que té l'objectiu de promoure el periodisme de qualitat, la innovació informativa en l'era digital i la creació de comunitats interconnectades.
Els seus orígens es remunten el 1940 amb la creació de la Knight Memorial Fund, creada com a suport econòmic per a les famílies de l'àrea d'Akron, que no disposaven de recursos per a estudiar. Durant la primera dècada la majoria d'ajudes econòmiques provenien dels diaris Akron Beacon Journal i Miami Herald. A finals de 1950 l'organització es va convertir en la Knight Foundation a l'estat d'Ohio, i el 1993 va passar a ser la John S. and James L. Knight Foundation a Florida.
A finals de la dècada dels 80 l'activitat de la fundació va créixer molt, i els seus membres van decidir per votació traslladar el centre d'Akron, Ohio a Miami, Florida.

## Programes

La tasca de finançament i ajuda econòmica s'estructura en tres eixos: les ajudes en innovació periodística, les ajudes en iniciatives comunitàries i nacionals, i les ajudes en l'art.
Les comunitats que van formar part dels diaris dirigits per l'últim dels germans Knight tenen prioritat a ser finançades en els programes de comunitats i art.
Actualment hi ha 8 comunitats estatunidenques que disposen d'un director que esdevé el punt principal de contacte per al finançament:
* Akron, Ohio
* Charlotte, Carolina del Nord
* Detroit, Michigan
* Macon, Geòrgia
* Miami, Florida
* Filadèlfia, Pennsilvània
* Saint Paul, Minnesota
* San Jose, Califòrnia
18 comunitats disposen d'organitzacions o col·lectius encarregats de gestionar els fons d'ajuda de la Knight Foundation:
* Aberdeen, Dakota del Sud
* Biloxi, Mississippi
* Boulder, Colorado
* Bradenton, Florida
* Columbia, Carolina del Sud
* Columbus, Geòrgia
* Duluth, Minnesota
* Fort Wayne, Indiana
* Gary, Indiana
* Grand Forks, Dakota del Nord
* Lexington, Kentucky
* Long Beach, Califòrnia
* Milledgeville, Geòrgia
* Myrtle Beach, Carolina del Sud
* Palm Beach County, Florida
* State College, Pennsilvània
* Tallahassee, Florida
* Wichita, Kansas

## Subvencions

Tot individu o organització establerta als Estats Units d'Amèrica pot sol·licitar una beca o ajuda financera. El procés per demanar-la comença amb una carta d'interès o letter of inquiry sobre el projecte que es vol desenvolupar. A més de les ajudes habituals de la Knight Foundation, també hi ha subvencions específiques com les de Knight News Challenge, Knight Arts Challenge i Knight Community Information Challenge. A diferència de les altres subvencions, la Knight News Challenge accepta sol·licitants d'arreu del món.

## Vegeu també

* Michael Knight

## Referències

* ↑ http://comein.uoc.edu/divulgacio/comein/ca/numero16/articles/Article-Eva-Dominguez.html
* ↑ Knight Foundation, What We Fund, http://www.knightfoundation.org/what-we-fund/ Arxivat 2014-02-28 a Wayback Machine. Accés 9-03-2014
* ↑ Knight Foundation, History http://www.knightfoundation.org/about/history/ Accés 10-03-2014
* ↑ Knight Foundation, Community and National Initiatives http://www.knightfoundation.org/about/communities/ Arxivat 2014-02-27 a Wayback Machine. Accés 9-03-2014
* ↑ Knight Foundation, Apply for Funding http://www.knightfoundation.org/apply/ Accés 10-03-2014
* ↑ Knight Foundation, FAQ http://www.knightfoundation.org/faq/ Arxivat 2014-02-27 a Wayback Machine. Accés 10-03-2014

## Enllaços externs

* John S. and James L. Knight Foundation
* Knight Foundation grant could mean $30M for Miami science museum
* Knight Foundation questions UPA, Akron leadership